Flere endringer økte etter hvert betydningen av Wien bispedømme: 1631 ble biskopen av Wien opphøyet til fyrsterangen (dvs. han fikk tittelen , dog uten å kunne opprette et eget høystift; tittelen var i bruk inntil habsburgermonarkiets slutt i 1918). 1722 ble Wien opphøyet til erkebispedømme og fikk tildelt Wiener Neustadt som suffraganbispedømme. 1729 ble erkebispedømmet utvidet på bekostning av Passau bispedømme med sognene som lå mellom Wien og Wiener Neustadt (distriktet ). 1784/85 gjennomførte keiser Josef II en reform som skulle tilpasse bispedømmene til landegrensene. Passau bispedømme ble derfor tvunget til å avstå de resterende østerrikske områdene sine. Sognene nord for Wien (distriktet ) ble innlemmet i Wien erkebispedømme. Resten av de niederösterrikske sognene og de oberösterrikske sådanne ble sammenfattet i de to nyoppretta St. Pölten resp. Linz bispedømme. Begge ble lagt som suffraganbispedømmer under Wien. Wien erkebispedømme ble dessuten utvidet med Wiener Neustadt bispedømme, som ble opphevet, samt fem sogn som inntil da hadde ligger under Raab bispedømme. 1960 ble Burgenland, som inntil første verdenskrig hadde hørt til Ungarn, opphøyet til Eisenstadt bispedømme og lagt til kirkeprovinsen Wien som Wiens tredje suffraganbispedømme.